CELEX: 31989D0449
Language: el
Date: 1989-07-17 00:00:00
Title: 89/449/ΕΟΚ: Απόφαση της Επιτροπής της 17ης Ιουλίου 1989 για την έγκριση μεθόδων ταξινόμησης των σφαγίων χοίρων στην Ελλάδα (Το κείμενο στην ελληνική γλώσσα είναι το μόνο αυθεντικό)

Avis juridique important

|

31989D0449

89/449/ΕΟΚ: Απόφαση της Επιτροπής της 17ης Ιουλίου 1989 για την έγκριση μεθόδων ταξινόμησης των σφαγίων χοίρων στην Ελλάδα (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 214 της 25/07/1989 σ. 0017 - 0019

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Ιουλίου 1989  για την έγκριση μεθόδων ταξινόμησης των σφαγίων χοίρων στην Ελλάδα  (Το κείμενο στην ελληνική γλώσσα είναι το μόνο αυθεντικό)  (89/449/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 4 παράγραφος 6,  τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (3), όπως τροποποιήθηκε από τον κανονισμό (ΕΟΚ) αριθ. 3530/86 (4), και ιδίως το άρθρο 5 παράγραφος 2,  Εκτιμώντας:  ότι ο κανονισμός (ΕΟΚ) αριθ. 3220/84 προβλέπει στο άρθρο 2 παράγραφος 3 ότι η ταξινόμηση σφαγίων χοίρων πρέπει να πραγματοποιείται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες και βασισμένες σε σωματικές μετρήσεις ενός ή περισσοτέρων ανατομικών μερών του σφαγίου του χοίρου· ότι η έγκριση των μεθόδων ταξινόμησης υπόκειται σε μια ανώτατη ανοχή στατιστικού σφάλματος εκτίμησης· ότι η εν λόγω ανοχή έχει καθοριστεί στο άρθρο 3 του κανονισμού (ΕΟΚ) αριθ. 2967/85 της Επιτροπής της 24ης Οκτωβρίου 1985 που καθορίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρων (5)·  ότι, σύμφωνα με το άρθρο 6 του κανονισμού (ΕΟΚ) αριθ. 3220/84, η κοινοτική κλίμακα κατατάξεως σφαγίων χοίρων πρέπει να εφαρμοσθεί το αργότερο έως την 1η Ιανουαρίου 1989·  ότι ο κανονισμός (ΕΟΚ) αριθ. 4110/88 του Συμβουλίου της 21ης Δεκεμβρίου 1988 κατά παρέκκλιση από τον κανονισμό (ΕΟΚ) αριθ. 3220/84 όσον αφορά την εφαρμογή της κοινοτικής κλίμακας κατατάξεως σφαγίων χοίρων στην Ελλάδα (6) επέτρεψε στην ελληνική κυβέρνηση να εφαρμόσει τις νέες μεθόδους κατατάξεως το αργότερο έως τις 30 Ιουνίου 1989·  ότι η ελληνική κυβέρνηση ζήτησε από την Επιτροπή πριν από την ημερομηνία αυτή την έγκριση της χρησιμοποίησης τριών μεθόδων ταξινόμησης σφαγίων χοίρων στο έδαφός της και προσκόμισε τα στοιχεία που απαιτούνται βάσει του άρθρου 3 του κανονισμού (ΕΟΚ) αριθ. 2967/85· ότι από την εξέταση της εν λόγω αίτησης φαίνεται ότι πληρούνται οι όροι για την έγκριση των εν λόγω μεθόδων ταξινόμησης·  ότι δεν πρέπει να επιτρέπεται τροποποίηση του μέσου ή της μεθόδου ταξινόμησης εφόσον δεν προκύπτει από νέα απόφαση της Επιτροπής, η οποία έχει ληφθεί υπό το φως της κτηθείσας πείρας· ότι, για το λόγο αυτόν, ενδέχεται να ανακληθεί η παρούσα άδεια·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Επιτρέπεται στην Ελλάδα η χρησιμοποίηση των ακόλουθων μεθόδων για την ταξινόμηση των σφαγίων χοίρων σύμφωνα με τον κανονισμό (ΕΟΚ) αριθ. 3220/84:  - το όργανο που ονομάζεται «Destron PG-100 (Dest)» και οι συναφείς μέθοδοι εκτίμησης των οποίων οι λεπτομέρειες παρατίθενται στο μέρος 1 του παραρτήματος,  - το όργανο που ονομάζεται «Fat-O-Meater (FOM)» και οι σχετικές μέθοδοι εκτίμησης των οποίων οι λεπτομέρειες παρατίθενται στο μέρος 2 του παραρτήματος,  - το όργανο που ονομάζεται «Hennessy Grading Probe (HGP)» και οι σχετικές μέθοδοι εκτίμησης των οποίων οι λεπτομέρειες παρατίθενται στο μέρος 3 του παραρτήματος.  Άρθρο 2  Δεν επιτρέπεται καμία τροποποίηση των οργάνων ή των μεθόδων εκτίμησης.  Άρθρο 3  Η παρούσα απόφαση απευθύνεται στην Ελληνική Δημοκρατία.  Βρυξέλλες, 17 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 301 της 20. 11. 1984, σ. 1.  (4) ΕΕ αριθ. L 326 της 21. 11. 1986, σ. 8.  (5) ΕΕ αριθ. L 285 της 25. 10. 1985, σ. 39.  (6) ΕΕ αριθ. L 361 της 29. 12. 1988, σ. 4.  ΠΑΡΑΡΤΗΜΑ  ΜΕΘΟΔΟΙ ΤΑΞΙΝΟΜΗΣΗΣ ΤΩΝ ΣΦΑΓΙΩΝ ΧΟΙΡΩΝ ΣΤΗΝ ΕΛΛΑΔΑ  ΜΕΡΟΣ Ι  Destron PG 100 (Dest)  1. Η ταξινόμηση των σφαγίων χοίρων πραγματοποιείται με το όργανο που ονομάζεται «Destron PG (Dest)».  2. Το όργανο είναι εξοπλισμένο με καθετήρα διαμέτρου 7 mm με φωτοδίοδο (τύπου Texas SL 2018) και φωτοανιχνευτήρα (τύπου Texas LS 608 D) με κλίμακα λειτουργίας (εμβέλεια) από 0 έως 120 mm. Τα μετρούμενα μεγέθη ανάγονται με ηλεκτρονικό υπολογιστή σε αποτελέσματα εκτίμησης της περιεκτικότητας σε άπαχο κρέας.  3. Η περιεκτικότητα του σφάγιου σε άπαχο κρέας υπολογίζεται με τον ακόλουθο τύπο:  1.2 // y   // = 74,55756 - 4,86668 § x1 + x2 + 0,10119 x3  όπου:  1.2 // y   // = εκτιμώμενο ποσοστό άπαχου κρέατος στο σφάγιο,   // x1   // = πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται 8 cm από το μέσο του σφαγίου στο ύψος της τελευταίας πλευράς,   // x2   // = πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται 6 cm από το μέσο του σφαγίου στο ύψος μεταξύ της τρίτης και της τέταρτης τελευταίας πλευράς,   // x3   // = πλάτος του μυός σε mm, το οποίο μετράται ταυτόχρονα και στο ίδιο σημείο με το x2.  Ο τύπος ισχύει για τα σφάγια βάρους μεταξύ 50 και 120 kg.  ΜΕΡΟΣ 2  Fat-O-Meater (FOM)  1. Η ταξινόμηση των σφαγίων χοίρων πραγματοποιείται με τη βοήθεια του οργάνου που ονομάζεται «Fat-O-Meater (FOM)».  2. Το όργανο είναι εφοδιασμένο με ακροδέκτη διαμέτρου 6 mm που περιλαμβάνει δίοδο (τύπου Siemens SFH 950) και φωτοανιχνευτή (τύπου Siemens SFH 960) και δύναται να πραγματοποιεί μετρήσεις σε βάθος 5 έως 105 mm. Οι τιμές των μετρήσεων μετατρέπονται με τη βοήθεια ηλεκτρονικού υπολογιστή σε πόρισμα σχετικά με την εκτίμηση της περιεκτικότητας σε άπαχο κρέας.  3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:  1.2 // y   // = 53,25734 + 2,31857 § x3 - 2,48915 § x1 - 0,50962 x2  όπου:  1.2 // y   // = εκτιμώμενο ποσοστό άπαχου κρέατος στο σφάγιο,   // x1   // = πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται 8 cm από το μέσο του σφαγίου στο ύψος της τελευταίας πλευράς,   // x2   // = πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται 6 cm από το μέσο του σφαγίου στο ύψος μεταξύ της τρίτης και της τέταρτης τελευταίας πλευράς,   // x3   // = πλάτος του μυός σε mm, το οποίο μετράται ταυτόχρονα και στο ίδιο σημείο με το x2.  Ο τύπος ισχύει για τα σφάγια βάρους μεταξύ 50 και 120 kg.  ΜΕΡΟΣ 3  Hennessy Grading Probe (HGP)  1. Η ταξινόμηση των σφαγίων χοίρων πραγματοποιείται με το όργανο που ονομάζεται «Hennessy Grading Probe (HGP)».  2. Το όργανο είναι εφοδιασμένο με ακροδέκτη διαμέτρου 5,95 mm (και 6,3 mm στη λεπίδα στο άκρο του ακροδέκτη) με φωτοδίοδο (δίοδος φωτοεκπομπής «LED» του τύπου Siemens LYU 260-EO) και φωτοανιχνευτή (τύπου Siemens 58 MR) και λειτουργεί σε αποστάσεις μεταξύ 0 και 120 mm. Οι τιμές μέτρησης μετατρέπονται με τη βοήθεια του ίδιου οργάνου HGP ή ενός ηλεκτρονικού υπολογιστή που είναι συνδεδεμένος με το όργανο, σε πόρισμα σχετικά με την εκτίμηση της περιεκτικότητας σε άπαχο κρέας. 3. Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:  1.2 // y   // = 57,6643 + 0,15179 x3 - 0,61704 x2 - 0,22135 x1  όπου:  1.2 // y   // = εκτιμώμενο ποσοστό άπαχου κρέατος στο σφάγιο,   // x1   // = πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται 8 cm από το μέσο του σφαγίου στο ύψος της τελευταίας πλευράς,   // x2   // = πάχος του νωτιαίου λίπους (συμπεριλαμβανομένου του δέρματος) σε mm, το οποίο μετράται 6 cm από το μέσο του σφαγίου στο ύψος μεταξύ της τρίτης και της τέταρτης τελευταίας πλευράς,   // x3   // = πλάτος του μυός σε mm, το οποίο μετράται ταυτόχρονα και στο ίδιο σημείο με το x2.  Ο τύπος ισχύει για τα σφάγια βάρους μεταξύ 50 και 120 kg.